కార్బొనైల్ క్లోరైడ్
కార్బొనైల్ క్లోరైడ్/ ఫాస్‌జెన్ రంగులేని వాయువు.ఉపిరి ఉక్కిరిబిక్కిరి చెయ్యు వాసన కల్గి ఉండును.ఈ సమ్మెళన పదార్థం యొక్క అణుభారం 98.92 గ్రాములు/మోల్. 15 °C కార్బొనైల్ క్లోరైడ్/ఫాస్‌జెన్ వాయువు సాంద్రత 4.248 గ్రాములు/లీటరు.0 °C వద్ద, ద్రవ కార్బొనైల్ క్లోరైడ్/ఫాస్‌జెన్ యొక్క సాంద్రత 1.432 గ్రాములు/సెం.మీ.కార్బొనైల్ క్లోరైడ్/ఫాస్‌జెన్ యొక్క ద్రవీభవన స్థానం −118 °C (−180 °F; 155K).ఈ సంయోగపదార్థం యొక్క బాష్పీభవన స్థానం 8.3 °C (46.9 °F; 281.4K) .కార్బొనైల్ క్లోరైడ్/ఫాస్‌జెన్ నీటితో చర్య వలన వియోగం చెందును. బెంజీన్, టోలిన్, మరియు అసిటిక్ ఆసిడ్‌లలో కరుగుతుంది.
కార్బొనైల్ క్లోరైడ్ ఒక్క అణుసౌష్టవం VSEPR సిద్ధాంతంలో సూచింపబడ్డ ఏక సమక్షేత్రము/ ఏకతలీయముగా ఉంది.కార్బొనైల్ క్లోరైడ్ అణువులోని C=O బంధదూరం1.18 Å.మరియు అణువు లోని C—Cl బంధ దూరం1.74 Å.అలాగే కార్బొనైల్ క్లోరైడ్/ఫాస్‌జెన్ అణువులోని Cl—C—Cl ల బంధాల మధ్య కోణం111.8°. కార్బొనైల్ క్లోరైడ్ వాయువు కార్బోనిక్ ఆమ్లం నుండి ఏర్పడిన అతి సామాన్య, చిన్న ఆమ్ల క్లోరైడులలో, కార్బొనైల్ క్లోరైడ్/ఫాస్‌జెన్ వాయువు ఒకటి.
పారిశ్రామికంగా కార్బొనైల్ క్లోరైడ్/ఫాస్‌జీన్ ను శుద్ధమైన కార్బన్ మొనాక్సైడ్ మరియు క్లోరిన్ వాయువుల నుండి ఉత్పత్తి చెయ్యుదురు. ఈ ఉత్పత్తి ప్రక్రియలో సక్రియ కర్బనాన్ని (activated carbon) ఉత్ప్రేరకంగా ఉపయోగిస్తారు. రియాక్టరులో (రసాయనికచర్య జరుపు పరికరం/పాత్ర) సఛిద్ర/ సూక్ష్మరంధ్రాలుగల, గుట్టగా ఉన్నసక్రియకర్బనం/బొగ్గు మీదుగా శుద్ధమైన కార్బన్ మొనాక్సైడ్ మరియు క్లోరిన్ వాయువులను పంపడం వలన కార్బొనైల్ క్లోరైడ్/ఫాస్‌జీన్ ఉత్పత్తి అగును.
ఈ కార్బొనైల్ క్లోరైడ్/ఫాస్‌జీన్ ఉత్పత్తి ప్రక్రియ ఉష్ణమోచక (తాపక్షేపకవేడిని వెలిపెట్టే) చర్య, అందువలన ఏర్పడిన ఉష్ణోగ్రతను తగ్గించుటకై రియాక్టరు (reactor) ను తగిన విధంగా చల్లపరచవలెను. ఈ ప్రక్రియను 50-150 °C ఉష్ణోగ్రత మధ్య జరపాలి.ప్రక్రియ/చర్యా సమయంలో ఉష్ణోగ్రత200°C దాటిన ఉత్పత్తి అయ్యిన కార్బొనైల్ డై క్లోరైడ్/ ఫాస్‌జీన్ తిరిగి కార్బన్ మొనాక్సైడ్, క్లోరిన్ గా పూర్వ స్థితిపొందును.1989 సంవత్సరంలో కార్బొనైల్ క్లోరైడ్ఉత్పత్తి 2.74 మిలియను టన్నులని అంచనావేసారు.
సిల్వర్(I)ఫ్లోరైడ్
సిల్వర్ (I)ఫ్లోరైడ్ఒక అకర్బన రసాయన సమ్మేళనం.వెండి/సిల్వర్ మరియు ఫ్లోరిన్ మూలకాల సంయోగం వలన ఈ సమ్మేళనపదార్థం ఏర్పడినది. ఫ్లోరిన్‌తో వెండి ముకాలం ఏర్పరచు మూడు సంయోగ పదార్థాలలో సిల్వర్ (I)ఫ్లోరైడ్‌ ప్రధానమైన సంయోగపదార్థం. సిల్వర్ (I)ఫ్లోరైడ్ యొక్క రసాయన సంకేతపదం AgF.సిల్వర్,మరియు ఫ్లోరిన్‌ల మిగతా రెండు సంయోగపదార్థాలు సిల్వర్ సబ్‌ఫ్లోరైడ్ మరియు సిల్వర్(II)ఫ్లోరైడ్‌లు. సిల్వర్(I)ఫ్లోరైడ్‌ పలురకాలైన ఇతర ప్రయోజనాలను కలిగిఉన్నది. ఫ్లోరినేసనులో ఉపయోగిస్తారు,మరియు సేంద్రియ సంశ్లేషణలో డిసిలిలెసన్(desilylation)గా ఉపయోగిస్తారు.
సిల్వర్ (I)ఫ్లోరైడ్ఒక ఘన సమ్మేళనం.పసుపు-బ్రౌన్ రంగులో ఉన్న ఘనపదార్థం.సిల్వర్(I)ఫ్లోరైడ్ అణుభారం 126.87 గ్రాములు/మోల్.15 °C ఉష్ణోగ్రతవద్ద సిల్వర్(I)ఫ్లోరైడ్‌ సంయోగ పదార్థం సాంద్రత5.852 గ్రాములు/సెం.మీ.సిల్వర్(I)ఫ్లోరైడ్‌ ద్రవీభవన స్థానం 435 °C (815 °F;708K).మరియు బాష్పీభవన స్థానం 1,159 °C (2,118 °F; 1,432 K).నీటిలో ద్రావణియత కల్గి ఉంది. 0 °C వద్ద 100 మి.లీ. నీటిలో 85.78 గ్రాముల సిల్వర్ (I)ఫ్లోరైడ్‌ కరుగగా,10 °C నీటి ఉష్ణోగ్రతవద్ద 119.8 గ్రాములు, 25 °C వద్ద179.1గ్రాములు, మరియు 50 °C వద్ద213.4 గ్రాములు కరుగును.అనగా నీటి ఉష్ణోగ్రత పెరిగేకొలది, అందులో కరుగు సిల్వర్ (I)ఫ్లోరైడ్పరిమాణం కూడాపెరుగును. అంతియే కాకుండా హైడ్రోజన్ ఫ్లోరైడ్ మరియు మిథనాల్ లో కూడా కరుగును.
అత్యంత శుద్ధమైన సిల్వర్(I)నైట్రేట్ ను సిల్వర్ కార్బోనేట్ ను 310 °C వద్ద, ఒక ప్లాటినం నాళిక/గొట్టంలో హైడ్రోజన్ ఫ్లోరైడ్ కలిగిన పరిసరాల్లో వేడి చెయ్యడం వలన ఉత్పత్తి చేసెదరు.
పరిశోధన లేదా ప్రయోగశాలల్లో సిల్వర్(I)నైట్రేట్ ను ఉత్పత్తి చెయ్యుటకై వాయురూపంలో ఉన్న హైడ్రోజన్ ఫ్లోరైడ్ ను ఉపయోగించరు. బదులుగా సిల్వర్ టెట్రాఫ్లోరోబోరేట్ ను ఉష్ణవియోగం చెందించుట ద్వారా ఉత్పత్తి చేసెదరు.
మరోప్రత్నామ్యాయ విధానంలో సిల్వర్(I)ఆక్సైడ్ ను గాఢ హైడ్రోఫ్లోరిక్ ద్రవంలో కరగించి,ఏర్పడిన ద్రవంలో అసిటోన్ చేర్చి,అవక్షెపముగా సిల్వర్ (I)ఫ్లోరైడ్ను వేరు చేసెదరు.